Source: http://public.mkab.hu/dev/dontesek.nsf/0/407A6970B2714D71C1258236005F0142?OpenDocument
Timestamp: 2019-05-22 18:58:38+00:00

Document:
IV/00061/2018
. IV/00061/2018
Az ügy tárgya: A Kúria Kfv.I.35.594/2016/24.számú ítélete elleni alkotmányjogi panasz (titkos információgyűjtés során beszerzett bizonyítékok felhasználása adóhatósági eljárásban)
Előadó alkotmánybíróra szignálás napja: 02/16/2018
Az indítványozó - az Abtv. 27. §-a alapján - a Kúria Kfv.I.35.594/2016/24.számú ítélete indokolásának [86]-[89] bekezdésének és ezzel összhangban a rendelkező rész "Egyebekben a jogerős ítéletet - az indokolás módosításával - hatályában fenntartja" mondatának "- az indokolás módosításával -" fordulata alaptörvény-ellenességének megállapítását és megsemmisítését kéri az Alkotmánybíróságtól. Amennyiben a "mozaikos" megsemmisítésre nincs lehetőség, csak a teljes bírói döntés megsemmisítésére, akkor ebben az esetben azt kéri az Alkotmánybíróságtól, hogy utasítsa a Kúriát, hogy a Pp. 361. § c) pontja alapján rendelje el a felülvizsgálati kérelmek tárgyában új határozat hozatalát azzal a megkötéssel, hogy az új határozat hozatala során kizárólag a büntetőeljárás keretében foganatosított házkutatás keretében lefoglalt e-mail levelezések adóigazgatási eljárásban történő felhasználhatóságával kapcsolatban térhet a Kúria döntésében foglaltaktól oly módon, hogy az Alaptörvénnyel, az EUB ítélettel, a Chartával és az EJEE-vel összhangban álló elsőfokú ítélet indokolását e tekintetben is hatályában fenntartja.
Az indítványozó hangsúlyozottan kiemeli, hogy az elsőfokú döntés (Fővárosi Közigazgatási és Munkaügyi Bíróság 11.K.30.197/2016/19. számú ítélete) megsemmisítését nem kéri.
Az indítványozóval szemben bevallások utólagos vizsgálatára irányuló ellenőrzést folytatott le az adóhatóság. Az első- és másodfokú eljárása során adóhiányt állapított meg, adóbírságot és késedelmi pótlékot szabott ki. Az adóhatóságok határozatai túlnyomó részben a NAV Bűnügyi Igazgatósága, mint nyomozó hatóság által ismeretlen tettes ellen folytatott büntetőeljárásban titkos infomárciógyűjtés valamint házkutatás keretében foganatosított lefoglalás keretében gyűjtött bizonyítékokon alapult. Az indítványozó sérelmezi, hogy az adóhatóság a büntetőeljárásban keletkezett bizonyítékoknak sokkal szélesebb köréhez fért hozzá, mint amit végül az indítványozó is megismerhetett, akinak nem volt lehetősége teljeskörű betekintést nyerni a nyomozási anyagokba. Az indítványozó keresetet nyújtott be, a bíróság előzetes döntéshozatal keretében az Európai Unió Bíróságához (EUB) fordult. Az EUB ítéletében érdemben vizsgálta a feltett kérdéseket és lényeges megállapítást tett különösen a büntetőeljárásban titkos információgyűjtés során beszerzett bizonyítékok adóigazgatási eljárásban történő felhasználhatóságával kapcsolatban. A bíróság ítéletét döntően az EUB ítélettel összhangban hozta meg, az adóhatósági határozatot hatályon kívül helyezte és az elsőfokú adóhatóságot új eljárás lefolytatására kötelezte.
A felülvizsgálati eljárás során a Kúria az EUB ítélettel és az Alaptörvénnyel összhangban álló elsőfokú ítélet indokolásának megváltoztatatta. A Kúria ítélete a házkutatás keretében lefoglalt e-mail-ek adóhatósági eljárásban való felhasználhatóságára vonatkozó megállapítása és indokolása nem felel meg az előzetes döntéshozatal iránti kérelemmel megkeresett EUB ítéletében folgaltaknak. A sérelmezett döntés így sérti az indítványozó tisztességes eljáráshoz és a magán-és családi élet tiszteletben tartásához való jogát, valamint az Alaptörvény alapjog-korlátozási tesztet rögzítő I. cikk (3) bekezdését..
a Kúria Kfv.I.35.594/2016/24.számú ítélete
. constitutional complaint against the judgement No. Kfv.I.35.594/2016/24 of the Curia (using in a tax authority procedure evidence collected by way of secret information-gathering)

References: Kúria 
 Kúria 
 Kúria 
 Bíróság 
 bíróság 
 bíróság 
 Kúria 
 Kúria 
 Kúria